text: Albertslund Kommunes klima
  
  publiceret: 2018-11-01 00:00:00
  Albertslund hører til blandt landets varmeste kommuner. Det skyldes både den varme luft, som om sommeren blæser op fra kontinenterne mod syd og øst, den forholdsvis store afstand til kysten samt de ofte sandede jorder. Dalstrøget mod vest kan give lavere temperaturer om vinteren, men ikke mere, end at kommunens årsmiddeltemperatur stadig holder sig pænt over landsgennemsnittet.
  Det østlige Sjælland er gennemgående ret tørt, og nedbøren i Albertslund Kommune ligger under landsgennemsnittet. Sammen med Hersted Høje giver skovområderne dog en smule mere nedbør, ligesom afstanden til kysten fører til øget bygedannelse.
  I november placerer Albertslund sig blandt landets ti solfattigste kommuner, men set over hele året ligger antallet af solskinstimer over landsgennemsnittet.
  Læs mere om natur og landskab i Albertslund Kommune
  Læs også om
  Se alle artikler om Klima